ב-26 בנובמבר 2010 הקים מאסטר פי יחד עם בנו ליל רומיאו את הלייבל No Limit Forever. ב-8 בפברואר 2011, לאחר הפסקה של 4 שנים התארח מאסטר פי בשיר "Brinks" של הראפר גוצ'י מיין. ב-10 באוגוסט 2012 הופיע מאסטר פי בהופעה של צמד הראפ Insane Clown Posse בדטרויט. ב-16 בנובמבר 2011 הוציא מאסטר פי את המיקסטייפ הראשון שלו מזה 6 שנים, (TMZ (Too Many Zeroes. ב-2 באוגוסט 2012 הודיע שהוא עובד על האלבום השלוש עשרה שלו, Boss Of All Bosses. ב-11 בדצמבר 2012 הוציא מיקסטייפ חדש שלו תחת השם Uptown Veteran.
קריירה עסקית.
מילר הוא המייסד והמנכ"ל של החברה No Limit Entertainment, למילר היו עסקים רבים כמו: No Limit Records, No Limit Sports, No Limit Films, No Limit Communications, No Limit Clothing, Bout It Inc., P. M. Properties and Advantage Travel ו-Management. ב-1998 מילר דורג במקום העשירי במגזין פורבס במצעד 40 האומנים הכי עשירים, כאשר הונו הוערך בכ56 מיליון דולר.
קריירת כדורסל.
מילר הצטרף לשתי קבוצות NBA – ב-1998/01 עם ניו אורלינס הורנטס ובקדם עונת 1999 עם טורונטו ראפטורס. הוא גם שיחק בליגת CBA עבור הקבוצה פורט ויין פיורי (Fort Wayne Fury). ב-2004 שיחק עבור לאס וגאס ראטלס (Las Vegas Rattlers) בליגת ה-ABA. ב-2008 הוא לקח חלק במשחק הסלבריטאים שכחלק משבוע האולסטאר ב-NBA (McDonald's NBA All-Star Celebrity), שבו הוא קלע 18 נקודות.
חייו האישיים.
מילר הקים מרכז לנערים במצוקה והקים מרכז שבו מחלקים אוכל לנזקקים. ב-12 ביולי 2007 העניק וילי וו. הרנטון הבן , ראש עיריית ממפיס, למילר את מפתח העיר.
הונו של מילר מוערך בכ-350 מיליון דולר. למילר יש 10 ילדים. בתו של מילר, סימפוניק מילר , היא שחקנית וזמרת, ובנו, ליל רומיאו, הוא שחקן וראפר. Silkk the Shocker ו-C-Murder הם אחיו של מאסטר פי.
תעלת בריסטול
תעלת בריסטול (באנגלית: Bristol Channel) היא מפרץ צר וארוך בממלכה המאוחדת הנוצר בשפך נהר הסוורן וזורם לכיוון מערב לאוקיינוס האטלנטי.
תעלת בריסטול קרויה כך על שם העיר בריסטול והיא משמשת בתור הגבול הדרומי של ויילס עם אנגליה, בנקודה הרחבה ביותר של התעלה היא מגיעה לכדי כ-50 קילומטרים רוחב. מלבד העיר בריסטול, לחופי המפרץ ישנן ערים נוספות ביניהן; ניופורט, קארדיף, סוונסי ובארי בצד הוולשי, בנוסף לווסטון-סופר-מר ואילפרקום בצד האנגלי.
אזור התעלה מכיל מספר פארקים לאומיים ושמורות טבע (כגון הפארק הלאומי אקסמור), הוא נפוץ מאוד בקרב מטיילים משני צידיו משום הנופים והטבע באזור. לאורך חופי התעלה ישנו טווח גאות ושפל יחסית גדול של כ-13 מטרים, מה שמותיר שטחים בוציים נרחבים בעיתות של שפל נמוך.
החממה הבינלאומית לקולנוע ירושלים
חממת הקולנוע הבינלאומית - ירושלים, מיסודו של בית הספר סם שפיגל לקולנוע ולטלוויזיה ירושלים, נפתחה בדצמבר 2011 במטרה לקדם את מיטב יוצרי הקולנוע הצעירים, בוגרי בתי ספר לקולנוע מכל העולם ומישראל, לכתיבת סרטי עלילה באורך מלא ומימוש הפקת כל סרט.
עם יסודה הפכה החממה הירושלמית לחממה השלישית מסוגה בעולם לצד זו של פסטיבל סאנדנס (ארצות הברית) וטורינו (איטליה).
יוזם החממה הוא פעיל הקולנוע הישראלי רנן שור. שור מנהל את החממה יחד עם יפעת טובי, בעבר מנהלת קשרי החוץ של התיאטרון הקאמרי.
תוכנית החממה.
כל שנה בוחרת החממה באמצעות חפשים הפועלים בשמה במספר יבשות 12 במאים-כותבים שעשייתם הקולנועית עוררה הדים ברחבי העולם, לכתיבת סרטם הארוך הראשון או השני.
היוצרים הנבחרים מגיעים לירושלים לשתי תקופות כתיבה אינטנסיביות (בחודשים דצמבר ומרץ), במהלכן הם עובדים עם עורכי תסריט מהמובילים בעולם, על השבחת תסריטם ואלו מסייעים להם לממש את פוטנציאל הסיפור והתסריט. בין שתי תקופות הכתיבה בירושלים ממשיכים משתתפי החממה במלאכת הכתיבה, תוך שמירה על קשר רציף עם עורכיהם.
שלושת עורכי התסריט של החממה (2014) הם קלייר דונס (בריטניה), ז'אק אצ'וטי (צרפת) ואבי נשר (ישראל). כמו כן, שימשו בעבר עורכי תסריט גם חגי לוי (ישראל), ג'ינו ונטריליה (איטליה) וקובי גל רדאי (ישראל).
בפעם השלישית, מגיעים המשתתפים לירושלים להצגת הפרויקט הבשל באירוע פיצ'ינג, פתוח לקהל, במסגרת פסטיבל הקולנוע ירושלים. הם מציגים, עם מפיקיהם, את הפרויקטים בפני חבר שופטים בינלאומי ועשרות מפיקים מארצות שונות שמגיעים כאורחי החממה כפוטנציאל משקיעים ושותפים, ובפני מפיקים ויוצרים ישראלים. התסריטים הופכים את הפרויקטים אטרקטיביים להפקה ומעוררים עניין בינלאומי.
חבר השופטים הבינלאומי מכריז באירוע סיום על הזוכים בפרס החממה, תרומת קרן ברכה בסך 70,000$ כמענקים להפקת הסרטים.
בשנתה הראשונה של החממה (2011-12) כיהנו בחבר השופטים: יו"ר - אוליבייה פר משווייץ / צרפת (מנהל פסטיבל לוקרנו), ז'ורז' גולדנסטרן מצרפת (פסטיבל קאן), וויבקה וינדלוב מדנמרק (מפיקת סרטי לארס פון טרייר), מאריט ואן דן אלשוט מהולנד (פסטיבל רוטרדם) ומייקל וובר מגרמניה (מנהל חברת ההפצה הגרמנית Match Factory), מאיה אמסלם מבריטניה (מנהלת חברת ההפצה הבינלאומית WestEnd Films) וצביקה קרצנר (מנהל מגמת תסריטאות בבית הספר סם שפיגל).
בשנתה השנייה של החממה (2012-13) כיהנו בחבר השופטים: יו"ר - המפיק האירופי פאולו ברנקו, כריסטיאן ז'אן (מישנה למנהל פסטיבל קאן), אוליבייה פר (מנהל ערוץ הקולנוע של ארטה, צרפת), מנפרד שמידט (מנהל הקרן הגרמנית הגדולה MDM), ג'יין שוטל (פסטיבל הסרטים הבינלאומי בטורונטו),  סבינה ניירוטי (מנהלת חממת טורינו) ואסף אמיר (יו"ר איגוד המפיקים בישראל).
בשנתה השלישית של החממה (2014) כיהנו בחבר השופטים: יו"ר - מישל הלברשטט - מנהלת שותפה בחברת ההפקה וההפצה ARP, מהמובילות בצרפת, שרל טסון - המנהל האמנותי של שבוע המבקרים בפסטיבל קאן מאז 2012, מבקר קולנוע ועורך לשעבר בכתב העת Cahiers du cinema, מנפרד שמידט - מנכ"ל Mitteldeutsche Medienförderung GmbH) MDM), אחת מקרנות הקולנוע המובילות בגרמניה, רמי בורה - סגן מנהל מחלקת הקולנוע של ארטה צרפת (ARTE France Cinema), סוניה היינן - מנהלת שוק הקופרודוקציות בפסטיבל ברלין ומנהלת שותפה של World Film Fund, פיה מאריס - במאית גרמניה, הפיצ'ר השלישי שלה השתתף בתחרות בפסטיבל ברלין 2013, כתריאל שחורי - מנהל קרן הקולנוע הישראלי.
בוגרי המחזור הראשון של החממה (שנת 2011-12).
מישראל: חיים אלבום, צביה ברקאי, מיכל ויניק, נדב לפיד, אסף פולונסקי, ושמעון שי.
מרחבי העולם: אלברו ברכנר מאורוגוואי, ארנסטו קונטרראס ממקסיקו, בורהן קורבאני מגרמניה, מאליק ויטל מארצות הברית, פיליפ לקוט מחוף השנהב ודומינגה סוטומאיור מצ'ילה.
זוכי המחזור הראשון - בפרס הראשון זכה פיליפ לקוט מחוף השנהב על סרטו RUN ($50,000), בפרס השני זכה נדב לפיד מישראל על סרטו "הגננת" (30,000$). בפרס ההמיזם לקולנוע וטלוויזיה בירושלים בסך 100,000 שקלים זכה הבמאי הישראלי חיים אלבום על סרטו "חרס". בציון לשבח של חבר השופטים זכתה מיכל ויניק מישראל על סרטה "ברש".
5 מתוך 12 משתתפי המחזור הראשון של החממה יצלמו את סרטיהם שפותחו בחממה במהלך המחצית הראשונה של 2013 בישראל, אורוגוואי, ספרד, גרמניה וחוף השנהב.
משתתפי המחזור השני של החממה (שנת 2012-13).
מישראל: רוני קידר, בנימין פרידנברג, דני רוזנברג, יהונתן אינדורסקי ועידו סוסקולני.
מרחבי העולם: ג'ונפנג בו מסינגפור, ג'ואנה ג'ורביץ' מארצות הברית, אלה ווסקובה מאוזבקיסטן, דיאגו מונדקה מבוליביה, לזלו נמש מהונגריה, מקסימיליאנו שונפלד מארגנטינה ומורגן סימון מצרפת.
זוכי המחזור השני: בפרס הראשון זכתה רוני קידר על סרטה "משפחה" ($50,000), בפרס השני זכה דני רוזנברג על סרטו "החייל הנעלם" ($30,000). כמו כן, זכה הבמאי בנימין פרידנברג במענק פיתוח מטעם המיזם לקולנוע וטלוויזיה בירושלים בסך $10,000 על סרטו "קפיצת הדרך".
משתתפי המחזור השלישי של החממה (שנת 2014).
מישראל: טליה לביא, עלמוורק דוידיאן ואסף שניר ועמיקם קובנר (שני האחרונים בפרויקט משותף). מרחבי העולם: נורה מרטיסוריאן (ארמניה), גרגורי רנטיס (יוון), סנג'יווה פושקומרה (סרי לנקה), אסא ג'ורלייבזדוטאיר (איסלנד), איבן מרינוביץ' (מונטנגרו), אייגול בקנובה (קירגיסטן), גאל דניס (צרפת) וריטש ברטה (הודו).
זוכי המחזור השלישי: בפרס הראשון זכתה עלמוורק דוידיאן על סרטה "עץ תאנה" (בשווי 50,000$). בפרס השני זכה איבן מרינוביץ' על סרטו "The Black Pin" (בשווי 20,000$). בפרס השלישי זכו אסף שניר ועמיקם קובנר על סרטם "הד" (בשווי 10,000$).
וועדה מייעצת בינלאומית ותומכים.
בוועדה המייעצת לחממת הקולנוע ירושלים חברים, מנהלי חממות בינלאומיות, מנהלי פסטיבלים ואנשי מפתח בקולנוע הבינלאומי והישראלי:
אוליבייה פר (ערוץ ארטה, צרפת), ז'ורז' גולדנסטרן (פסטיבל קאן), ג'ואנה וינצ'נטה ( IFP, איגוד יוצרי הקולנוע העצמאיים בניו יורק), סוניה היינן (פסטיבל ברלין), סבינה ניירוטי (חממת טורינו), אנתוני ברגמן (מפיק, ניו יורק), מריט ואן דלשוט (פסטיבל רוטרדם), יובן מריינוביץ' (פסטיבל סרייבו), אליסיה ווסטון (LA) וכתריאל שחורי (קרן הקולנוע הישראלי).
החממה פועלת בחסותו של בית הספר סם שפיגל לקולנוע וטלוויזיה – ירושלים ובניהולו, ובשיתוף המיזם לקולנוע ולטלוויזיה ברשות לפיתוח ירושלים, מועצת מפעל הפיס לתרבות ואמנות וקרן ברכה. תומכים נוספים: קרן ירושלים, קרן הקולנוע הישראלי, עיזבון המפיק סם שפיגל, משרד החוץ, המכון הצרפתי ומכון גתה בתל אביב.
אשדוד (עיר פלשתית)
ממנצ'יזאור
אולטראזאור
המוזיאון היהודי בוורשה
הרמן דיילי